Gustaf VI Adolf od Švedske
Gustaf VI Adolf kršten kao Oscar Fredrik Wilhelm Olaf Gustaf Adolf (Stockholm, 11. novembar 1882. - Helsingborg, 15. septembar 1973.), bio 
je švedski kralj od 1950. do svoje smrti 1973.

Gustaf Adolf bio je posljednji švedski monarh, koji je još imao neke ovlasti sve do 1971. kad su provedene brojne 
ustavne reforme.

Biografija
Gustaf Adolf je bio najstariji sin (budućeg) kralja Gustafa V i Victorije od Badena, u vojsku je ušao 
1902. a 1932. je dogurao do čina generala. 

Ipak je njegova prava ljubav bila i ostala arheologija sa kojom se upoznao još za vrijeme studija na Univerzitetu u Uppsali, 
pa je 1920-ih sudjelovao u arheološkim ekspedicijama po Grčkoj, Italiji i Cipru. 
Gustaf Adolf je također sudjelovao u iskapanjima po Švedskoj, o kojima je i pisao. Za života su ga smatrali za jednog od najboljih 
poznavaoca kineske keramike, jer je pored toga imao  jednu od najvećih svjetskih privatnih kolekcija
azijske keramike. 

Ljubav prema arheologiji zadržao je i u dubokoj strarosti, sa 88 godina, sudjelovao je u iskapanjima etrurskih spomenika 
u Acquarossi pored Viterba. 

Gustaf Adolf ženio se dva puta, prva žena princeza Margareta od Connaughta, umrla mu je 1920. Pa se 1923. oženio sa 
Louise Mountbatten, a u oktobru 1950. naslijedio je oca na tronu.

Izvori

Vanjske veze 

 Gustaf VI Adolf  na portalu Encyclopædia Britannica 

Švedski vladari